<b>וי"א שאמר ועתה מיד ותיכף הרגו כל זכר בטף.</b> כי לית דין צריך בשש <small>(ברכות מ)</small> ועיכוב אבל כל אשה יודעת איש הרוגו אבל לא תיכף כי אם אחר שיודעו לכם על ידי הציץ איזו ראויה לבעל. ומכאן ראיה למה שכתבנו למעלה בפרשת תצוה <small>(כח לו)</small> שהציץ היה מכפר על הזנות שנאמר <small>(ירמיה ג ג)</small> ומצח אשה זונה היה לך והיה כתוב עליו קודש לה' כי בכל מקום שיש גדר ערוה שם תמצא קדושה, ומטעם זה העבירום לפני הציץ מקום הקדושה שגרמה שהוריקה פני כל הראויה למשכב, וזה טעם יקר.

